cyanic-selkie/wikianc huggingface dataset:
Staw
Staw is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig.
1657
Die jaar 1657 was 'n gewone jaar wat volgens die Gregoriaanse kalender op 'n Maandag begin het. Dit was die 57ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Akira Kitaguchi
Akira Kitaguchi (北口 晃) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Russ Conway (akteur)
Russ Conway (25 April 1913 – 12 Januarie 2009) was 'n Amerikaanse akteur. Hy was bekend vir sy rolle in die rolprente The Screaming Skull (1958) en What Ever Happened to Baby Jane? (1962), en in die televisiereekse The Hardy Boys: The Mystery of the Applegate Treasure (1956) en Richard Diamond, Private Detective (1957).
Jillian Murray
Jillian Murray (gebore 4 Junie 1984) is 'n Amerikaanse aktrise en vervaardiger. Sy is bekend vir haar rolle in die rolprent Cabin Fever 3: Patient Zero (2014) en in die televisiereeks Code Black (2015).
1658
Die jaar 1658 was 'n gewone jaar wat volgens die Gregoriaanse kalender op 'n Dinsdag begin het. Dit was die 58ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Terborg
Terborg is ’n stad in die munisipaliteit Oude IJsselstreek in die provinsie Gelderland in Nederland.
Suidelike Verenigde State
Die Suidelike Verenigde State - dikwels ook die Suidstate, Suidelike State, die Amerikaanse Suide, Dixie, Dixieland of net die Suide genoem - is 'n streek van die Verenigde State van Amerika (VSA). As 'n hoofsaaklik kulturele en historiese konsep dek die Amerikaanse Suide nie juis die geografiese suide van die land nie, maar eerder 'n gebied in die suidooste van die VSA wat sowat 1 200 myl weswaarts vanaf die Atlantiese Oseaan strek. So word die deelstate Arizona en Nieu-Meksiko ongeag hul ligging in die suidelike deel van die land nouliks by die Suidelike Verenigde State gereken nie, terwyl Wes-Virginië, wat in 1861 van die deelstaat Virginië afgestig het, wél as deel van die Suide beskou word.
Sommige wetenskaplikes het afwykende definies vir die Amerikaanse Suide ontwikkel wat nie noodwendig met deelstaatgrense ooreenstem nie. In elk geval vorm die Amerikaanse Suidstate een van die grootste streke en landskappe van die VSA wat tydens 'n groot deel van die 19de en 20ste eeu afgesny was van die hoofstroomontwikkelinge in die Amerikaanse kulturele en ekonomiese lewe. Interessant genoeg het die unieke karakter van die Amerikaanse Suide, waarmee hy algemeen geassosieer word, eers in die 19de eeu ontwikkel, ofskoon die Suide reeds vanaf die Britse koloniale tydperk sowel in ekonomiese asook politieke opsig as 'n streek uit eie reg beskou is.
Die koloniale boukuns, stadsuitleg, algemene materiële kultuur en selfs die eetgewoontes van sy bewoners is oorspronklik uit Europa oorgeplant en het nog tot in die vroeë 19de eeu nouliks verskil van dié in die Amerikaanse Noorde. Eers toe die samelewing in die Noordstate ekonomies en kultureel geïndustrialiseer is, het Noorde en Suide uiteenlopende paaie begin volg waardeur die Suidstate hul eie kulturele identiteit ontwikkel het. Hierdie sigbare kulturele verskil het uit tradisies voortgespruit waaraan die Suide vasgehou het terwyl hulle elders in die Unie as verouderd beskou is en in vergetelheid geraak het.
Becky Ann Baker
Becky Ann Baker (gebore 17 Februarie 1953) is 'n Amerikaanse aktrise. Sy is bekend vir haar rolle in die rolprente Men in Black (1997), A Simple Plan (1998), Stay (2005), en Spider-Man 3 (2007).
Met moed, durf en bloed
Met moed, durf en bloed is 'n Afrikaanse rolprent wat op 19 Februarie 1973 uitgereik is. David Millin was die regisseur.
Genre
Die rolprent is ’n drama.
Caracena
Caracena is 'n munisipaliteit in die provinsie Soria in die Spaanse outonome gebied Kastilië en León.
Deep South
Die term Deep South (of Amerikaanse Diep Suide) verwys as beskrywende kategorie na die suidoostelike kulturele en geografiese substreek van die Suidelike Verenigde State. In 'n historiese konteks word dit gebruik om na dié Suidstate te verwys wat in die tydperk voor die Amerikaanse Burgeroorlog sterk afhanklik was van 'n plantasiestelsel-landbousektor en slawerny en sodoende verskil het van die Upper South.
Amptelike toerismebemarkers sluit die deelstate Alabama, Kentucky, Louisiana, Mississippi en Tennessee by hul definisie van Deep South USA in.
Damarasterretjie
Die Damarasterretjie (Sternula balaenarum) is 'n amper endemiese voël wat leef by vlak beskutte kuslyne, baaie en strandmere; meestal aan die Weskus en suidkus. Die meeste trek gedurende die winter na Wes-Afrika maar sommige oorwinter wel. Die streekbevolking is sowat 7000 pare en hule status is amper bedreigd. Die voël is 21 – 23 cm lank, 46 - 60 g groot met 'n vlerkspan van 50 cm. In Engels staan die voël bekend as die Damara Tern.
Claude Monet
Oscar-Claude Monet (Parys, 14 November 1840 – Giverny, 5 Desember 1926) was 'n Franse impressionistiese kunsskilder. Sy werk was uitsluitlik daarop gerig om die veranderende effekte van sonlig en die refleksies op water weer te gee, en hiervoor het hy een bepaalde onderwerp herhaaldelik geskilder, elke keer met 'n ander beligting. Claude Oscar Monet is op 14 November 1840 in Parys gebore, maar hy het sy jeug grotendeels in Le Havre deurgebring.
Hier het hy as kind reeds talent getoon en bekend geraak met die wispelturigheid van die seeklimaat. Hy het sy eerste welslae as kunstenaar op 15-jarige ouderdom behaal met die verkoop van karikature. Hy het bevriend geraak met die seeskilder Eugène Boudin (1824-1898), wat een van die eerste skilders was wat in die buitelug gewerk het omdat hy daar die werking van die lig beter kon dophou as in sy ateljee.
Boudin het die jong Monet dikwels saam met hom geneem wanneer hy gaan skilder het, en so het Monet bewus geword van die belangrikheid daarvan om in die buitelug te werk. In 1856 is Monet na Parys, waar hy hom die onguns van sy familie op die hals gehaal het deur eerder aan die tekenakademie, die Académie Suisse, as aan die formeler Ecole des Beaux Arts te gaan studeer.
Hier het hy bevriend geraak met Camille Pissarro (1830-1903), op wie se werk Monet 'n groot invloed gehad het. Van 1860 tot 1862 het Monet militêre diensplig in Algerië gedoen, en hier het die fel lig van Afrika hom die geleentheid gebied om die lesse van Boudin in die praktyk toe te pas. Daarna het hy 'n paar maande lank in Normandië gebly, waar hy met die Nederlandse kunstenaar Johan Jongkind (1819-1891) kennis gemaak het.
Jongkind het volgens dieselfde beginsels as Boudin gewerk en het insgelyks 'n groot invloed op Monet uitgeoefen. Monet het na Parys teruggekeer en hom as leerling by die ateljee van Charles Gleyre (1806-1874) laat inskryf. Hier het hy bevriend geraak met die skilders saam met wie hy die Impressionisme sou ontwikkel, naamlik Auguste Renoir (1841-1919), Alfred Sisley (1839-1899) en Frédéric Sazille (1841 - 1870).
Pissarro, wat hy toe reeds geken het, het ook hier gewerk. Toe Gleyre sy ateljee in 1864 sluit, het Monet sy vriende aangemoedig om in die buitelug te gaan skilder. Daar het hulle ontdek dat 'n kleur in die natuur nooit homogeen is nie, maar uit verskillende tinte bestaan. Dit is duidelik weerspieël in Monet se skilderye Dame in 'n tuin (1867) en La grenouillère (1869). Met die uitbreek van die Frans-Duitse oorlog in 1870 het die groep ontbind: Monet en Pissarro het saam na Londen gevlug, waar die werk van John Constable en William Turner Monet beïnvloed het.
Die mistige atmosfeer van Londen het ook as inspirasie vir Monet gedien, soos gesien kan word in die skildery Westminster Bridge (1871). In 1872 het Monet via Holland na Parys teruggekeer en die skildery Impression – Soleil levant uitgestal, waaraan die term Impressionisme ontleen is. Van 1876 af het Monet begin om reekse skilderye van dieselfde onderwerp maar met verskillende beligting te maak.
Sy eerste reeks was van die stasie van St. Lazare (1876-1878). In die daaropvolgende jare het Monet hom meer toegelê op die weergee van kleur en die vereenvoudiging van die struktuur van sy werk. Hy het verskeie reekse geskilder, onder meer Hooimiedens (1890- 1891), Populiere langs die Epte (1890-1892) en, die bekendste, Katedraal van Rouen (1892-1894), waarvan hy die fasade op verskillende tye van die dag en in verskillende seisoene weergegee het.
Die tuin van sy huis in Giverny, waar hy sedert 1883 gewoon het, was ook 'n belangrike bron van inspirasie. Hier het hy die 2 reekse Nymphéas ("waterlelies") gemaak. Die eerste reeks (1889-1890) is in ŉ baie naturalistiese styl gedoen en in die tweede reeks (1903/4) het hy in so 'n mate op kleur en lig gekonsentreer dat die blomme feitlik nie herken kon word nie.
Die reeks was 'n duidelike stap in die rigting van die abstrakte. Van 1922 af het Monet se oë baie verswak, wat dit vir hom moeilik gemaak het om te skilder. Hy is op 5 Desember 1926 oorlede. Een van die belangrikste versamelings van Monet se werk is in die Galerie nationale du Jeu de Paume (Parys) te sien.
Barion
’n Barion is ’n subatomiese deeltjie wat uit ’n ongelyke getal kwarke bestaan – minstens drie. Hulle word ook as fermione geklassifiseer, met ander woorde deeltjies met ’n halftallige spin (s=1⁄2, s=3⁄2, s=5⁄2, ensovoorts).
Bekende voorbeelde is die proton en neutron. Die naam "barion" kom van die Griekse woord vir "swaar" (βαρύς, barys), omdat hulle in die tyd toe hulle dié naam gekry het, ’n groter massa gehad het as die meeste bekende deeltjies.
Elke barion het ’n ooreenstemmende antideeltjie (antibarion), waar die ooreenstemmende antikwarke die kwarke vervang. ’n Proton bestaan byvoorbeeld uit twee opkwarke en een afkwark; sy ooreenstemmende antideeltjie, die antiproton, bestaan uit twee op-antikwarke en een af-antikwark.
Eienskappe
Barione verskil van mesone, wat uit een kwark en een antikwark bestaan. Die barione en mesone vorm saam die familie van die hadrone, die versameling deeltjies wat uit kwarke bestaan (kwarke kom nie op hul eie voor nie). Barione is fermione en voldoen aan die Uitsluitingsbeginsel van Pauli. Mesone daarenteen is bosone.
Aangesien barione opgebou is uit kwarke, neem hulle deel aan die sterk wisselwerking, in teenstelling met byvoorbeeld leptone, wat nie uit kwarke opgebou is nie. Die bekendste barione is die protone en neutrone, wat saam die grootste deel van die massa van die sigbare materie in die heelal vorm, asook die bestanddele uitmaak van die kern van elke atoom. Elektrone (die ander belangrike komponent van atome) is daarenteen leptone, wat nie deur die sterk krag bemiddel word nie. Elke barion het ’n ooreenstemmende antibarion, waar kwarke vervang word deur hul ooreenstemmende antikwarke. ’n Proton bestaan byvoorbeeld uit twee op-kwarke en een af-kwark, en die ooreenstemmende antideeltjie, die antiproton, bestaan uit twee op-antikwarke en een af-antikwark.
Naas die proton en neutron (met ’n halveringstyd van respektiewelik meer as 1032 jaar en 920 sekondes vir vrye neutrone) is daar nog barione bekend met ’n baie kort halveringstyd (sowat 10-23 tot 10-10 sekonde).
Bietou
Die bietou (Osteospermum moniliferum) – ook bekend as die boetabessie – is 'n meerjarige struik wat blom in die lente. Dit is 'n groot, geharde struik, of soms klein bomompie, met 'n grysgroen loof en geel madeliefieblomme en kan ook as 'n klein boompie voorkom. Die struik kan gebruik as 'n heining of windskerm, en word ook aangeplant aan die kus om sandduine te stabiliseer. Dit verkies son en matige water. Op die SANBI-rooilys is dit as veilig (LC) gelys.
Barion
Eienskappe
Die getal barione in ’n stelsel word die bariongetal genoem. Dit is ’n konstante, wat beteken die getal barione minus die getal antibarione bly by alle (bekende) reaksies dieselfde.
Bietou
Daar is vyf subspesies:
Barion
Deltabarione
Die deltabarione is ’n familie ligte barione wat net uit op- en afkwarke bestaan. Hul simbole is Δ++,  Δ+,  Δ0 en  Δ- en hulle het ’n lading van onderskeidelik +2, +1, 0 en −1.
Bietou
Die naam bietou word egter ook vir sommige ander spesies gebruik. Die boom se FSA-nommer is 736.1.
Barion
Pentakwarke
In 2003 het ’n paar eksperimente die bestaan aangetoon van sogenaamde pentakwarke – "eksotiese" barione wat uit vyf kwarke bestaan.
Bietou
Vrugte
Die vrugte is heeltemal buitegewoon vir dié familie en enig onder die Suid-Afrikaanse Asteraceae familie omdat hulle vlesig en eetbaar is. Die vrugte was voorheen 'n bron van voedsel vir die Khoimense. Die vrugte is sowat 6 mm in deursnee en word pers wanneer hulle volwasse is.
Barion
Isospin
Die begrip "isospin" is in 1932 die eerste keer voorgestel deur die Duitse fisikus Werner Heisenberg om die ooreenkomste tussen protone en neutrone onder die sterk wisselwerking te verduidelik. Hoewel hulle verskillende elektriese ladings het, is hulle massa so eenders dat fisici eers geglo het hulle is dieselfde deeltjie. Die verskil in ladings is toegeskryf aan die resultaat van die een of ander onbekende opwekking soortgelyk aan spin. Die Hongaars-Amerikaanse fisikus Eugene Wigner het hierdie onbekende opwekking later, in 1937, isospin genoem.
Hierdie geloof het geduur tot in 1964, toe die Amerikaanse fisikus Murray Gell-Mann die kwarkmodel voorgestel het (wat aanvanklik net die op-, af- en vreemdkwarke bevat het). Die sukses van die isospinmodel word nou verstaan as die resultaat van die ooreenstemmende massas van op- en afkwarke. Omdat hulle dieselfde massas het, het deeltjies wat uit dieselfde hoeveelheid bestaan, dan ook dieselfde massa.
Mario
Mario (マリオ) is 'n denkbeeldige loodgieter en protagonis van die gelyknamige videospeletjiereeks. Hy was oorspronklik bekend as Jumpman en is in 1981 geskep deur die Japannese spelontwerper Shigeru Miyamoto en later algemeen Super Mario genoem.
Mario is een van die mees bekende karakters wat deur Nintendo geskep is.
Mario dra gewoonlik 'n rooi T-hemp, 'n blou oorpak en 'n rooi hoed met die letter M.
Hidroksisien
Hidroksisien is 'n kragtige antihistamien en is 'n piperasien-derivaat. Dit word egter meesal gebruik vir angstoestande, pruritus (jeuk) en premedikasie vir narkose.
Hottentots-Holland
Hottentots-Holland is die naam van 'n streek in die suidweste van die Wes-Kaap. Die naam van die gebied is een van die oudste Europese name in Suid-Afrika. Teenswoordig staan die kern van die kontrei bekend as Helderberg.
Ligging
Hottentots-Holland lê oos en suid van die Eersterivier, noord van Valsbaai en wes van die Palmietrivier. Die volgende dorpe is in die gebied geleë: Macassar, Strand, Lwandle, Raithby, Somerset-Wes, Gordonsbaai, Sir Lowryspas en Grabouw sowel as die strandoorde Bettysbaai, Pringlebaai, Rooi-Els en Kleinmond. Ook is daar bekende plase soos Meerlust en Vergelegen. In die bergopvanggebied bekend as die Hottentots-Hollandberge is die Steenbrasdam, Bo-Steenbrasdam, Kogelbergdam, Nuwebergdam, Rockviewdam, Arieskraaldam en die Rooilanddam.
Naam
Die streeksnaam Hottentots-Holand is reeds sedert 6 Junie 1657 in gebruik toe drie vryburgers op die vrugbare gebied by die Eersterivier en die Lourensrivier afgekom het. Hier het die vryburgers 'n 500 Khoikhoi ontmoet wat die gebied as hul vaderland bestempel het. Die enigste vaderland wat die vryburgers geken het, was Holland. Dus was dit die “Hottentotte se Holland”.
Geskiedenis
In 1670 gee kommissaris Van den Brouck aan die Kaapse kommandeur Jacob Borghorst toestemming om die streek vir boerdrydoeleindes te benut. Op 3 Mei 1672 koop die VOC die gebied by die Khoikhoi-kaptein Dhouw en vestig 'n VOC-pos daar. In Januarie 1678 gee kommandeur Bax (Johan Bax van Herenthals) toestemming aan vryburgers Joachim Marquaart en Hendrik Elberts om hul vee hier te laat wei.
Pat Musick
Pat Musick (gebore 26 Januarie 1956) is 'n Amerikaanse aktrise. Sy is bekend vir haar rolle in die rolprente An American Tail (1986), Batman: Mask of the Phantasm (1993), en Mr. Peabody & Sherman (2014), en in die televisiereeks Duckman: Private Dick/Family Man (1994).
Roger Lloyd-Pack
Roger Lloyd-Pack (8 Februarie 1944 – 15 Januarie 2014) was 'n Engelse akteur. Hy was bekend vir sy rolle in die rolprente Harry Potter and the Goblet of Fire (2005) en Tinker Tailor Soldier Spy (2011), en in die televisiereekse Only Fools and Horses.... (1981) en The Vicar of Dibley (1994).
Houtaap (astrologie)
Die Houtaap (甲申, jiǎshēn) is die 21ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die eerste Hemelstam (甲, jiǎ; die element Hout en Jang) met die negende Aardtak (申, shēn), gesimboliseer deur die Aap (猴, hóu).
Beleg van Kimberley
Die Beleg van Kimberley het vanaf 14 Oktober 1899 tot 15 Februarie 1900 geduur tydens die Tweede Vryheidsoorlog.
Houtaap (astrologie)
Volgens die Chinese kalender kom so ’n verbinding elke 60 jaar voor. Die laaste Houtaapjaar het in 2004 begin en volgens die Gregoriaanse kalender het dit geduur van 22 Januarie 2004 tot 8 Februarie 2005.
Beleg van Kimberley
De beleg begin
Die Transvalers het Kimberley as 'n ernstige bedreiging vir hul sekuriteit gesien op hul wesgrens. Hulle het onmiddellik begin om die stad te isoleer deur eerstens al die spoorverbindings noord en suid van die stad te beset en alle Britse voorposte te verdryf. Op 4 November 1899 het kommandant CJ Wessels die oorgawe van die stad van kolonel Robert Kekewich geëis. Kekewich was in bevel van die garnisoen van 4000 man. Uiteraard het Kekewich geweier en die beleg het begin; drie weke na die begin van die oorlog.
Houtaap (astrologie)
Houtaapjare
Die volgende jare is Houtaapjare:
Bittergousblom
Die Bittergousblom (Arctotis fastuosa) is 'n eenjarige kruidagtige struik wat blom vanaf September tot Oktober. Dit verkies vol son en matige water. Die plant is 'n bosagtige struik met grysgroen blare en mooi oranje madeliefieblomme met 'n dubbele ry blomblare aan lang stele. Die blomblare van die binneste ry het 'n donkerbruin vlek aan die basis. Dit is inheems aan die Namibië, die Noord-Kaap en die Wes-Kaap.
Gesigtoehouprotea
Die gesigtoehouprotea (Protea recondita) is 'n blomdraende struik wat hoort tot die bekende Proteagenus. Dit staan ook bekend as die Skaamroos. Die plant is endemies aan Suid-Afrika en kom voor vanaf die Piketberg en Sederberg tot by die Groot-Winterhoekberge waar dit deel van die fynbos-bioom is. Die struik is rond en plat, word tot 3,0 m in deursnee en slegs 1,0 m hoog en blom hoofsaaklik van Mei tot Julie.
'n Brand vernietig die plant maar die sade oorleef. Die saad word in 'n doppie geberg en daarna deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op die boonste rotsagtige hellings op hoogtes van 1 000 - 2 000 m.
Beleg van Kimberley
Die beleg
Omrede Kimberley in oop terrein geleë is, was 'n gekonsentreerde aanval moeilik uitvoerbaar. Die Boere het egter so nou en dan die dorp bestook met hulle Long Tom-kanon. Die Boere se kanon was by Carter's Ridge, 'n plaas wes van Kimberley, opgestel. In antwoord op die Long Tom het die werkswinkels van die De Beersmyn binne 24 dae hulle eie kanon gebou. Hulle het die kanon Long Cecil genoem en die kanon kon missiele van 12 kg oor 'n afstand van 7 km skiet. Die kanon is deur 'n Amerikaanse Ingenieur, George Labram, ontwerp. Labram is later self op slag dood toe 'n voltreffer die Grand Hotel getref het. Cecil John Rhodes was een van die mense wat vasgekeer was in Kimberley.
Die beleërde garnisoen het slegs by een geleentheid probeer om uit te breek. Op 25 November 1899 het 'n kompanjie onder bevel van majoor Henry Scott-Turner die Boerelinie bestorm. In die geveg het 22 Britse soldate gesterf met inbegip van Scott-Turner self.
Notas
<references group="Nota"/>
Storlus
Storlus is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig.
Paul Sparer
Paul Sparer (19 Desember 1923 – 19 November 1999) was 'n Amerikaanse akteur. Hy was bekend vir sy rolle in die rolprent Hiding Out (1987) en in die televisiereekse Camera Three (1955), Tales from the Darkside (1983), en Law & Order (1990).
Asturië
Asturië (Asturies: Principáu d'Asturies, Spaans: Principado de Asturias, "Vorstedom Asturië") is sedert 11 Januarie 1982 een van die outonome gemeenskappe van Spanje.
Canon EF-S 60mm f/2.8 Makro USM lens
Die Canon EF-S 60mm 2.8 Makro USM lens is Canon se enigste EF-S (APS-C sensorspesifieke) makrolens. In 2005 was dit die eerste EF-S primêre lens, en het die enigste EF-S primêre lens gebly tot die aankondiging van die EF-S 24mm 2.8 STM in September 2014.
Dit kan slegs gebruik word op kameras met 'n 1.6 x kropfaktor en is ekwivalent aan 'n 96mm lens gemonteer op 'n 35mm-formaat kamera. As sodanig is hierdie lens 'n goeie keuse vir portretfotografie.
Asturië
Die geleidelike oorgang tussen see en berge het 'n verskeidenheid landskapsvorme met 'n ryk inheemse fauna en flora geskep, terwyl Asturië ook vir sy historiese erfenis bekend staan. Die Voor-Romaanse boukuns van die gebied is deur die Unesco as 'n wêrelderfenis gelys. Bestanddele van hoë gehalte en bekende plaaslike spesialiteite soos Sidra (Asturiese sider) het Asturië se kookkuns op die gastronomiese wêreldkaart geplaas.
Canon EF-S 60mm f/2.8 Makro USM lens
Die voorste element draai nie, en dit steek ook nie uit wanneer daar gefokus word nie. Dit is veral nuttig wanneer met 'n polarisasiefilter of naby aan die onderwerp gewerk word.
Asturië
Geografie en klimaat
Die Kantabriese Berge (Cordillera Cantábrica) vorm Asturië se natuurlike grens met die provinsie León in die suide. In die oostelike bergreeks rys die bergspitse in die Nasionale Picos de Europa-park tot 'n maksimale hoogte van 2 648 meter (Torrecerredo). Die Kantabriese Berge strek oor 'n lengte van sowat 200 kilometer en loop tot by die provinsies Galicië in die weste en Kantabrië in die ooste. Hulle bestaan merendeels uit kalkgesteentes en behels naas die Picos de Europa nog ander parke soos die Parque Natural de Redes in die ooste, die sentraal-geleë Ubiñas suid van die hoofstad Oviedo, en die Parque Natural de Somiedo in die weste.
Buitelugaktiwiteite soos stap, bergklim, skisport en staptoere na die plaaslike grotte is volop in die gebied. Die nabygeleë kusgebiede pronk met 'n verskeidenheid landskapsvorme soos honderde strande, inhamme en natuurlike seegrotte. Die meeste strande is sandstrande soos die Playa del Silencio ("Strand van Stilte") naby die vissersdorp Cudillero (wes van die stad Gijón) en die strande van die vakansieoord Llanes, waaronder Barro, Ballota en Torimbia. Baie strande word deur steil rotswande met weivelde op hul spitse begrens.
Canon EF-S 60mm f/2.8 Makro USM lens
Die sirkelvormige opening lewer resultate in 'n aangename sagte bokeh.
Asturië
Geografie en klimaat
Net soos ander gebiede in die noordweste van Spanje het Asturië 'n klimaat met vier verskillende seisoene. Die somers is in die algemeen warm en vogtig met baie sonskyndae, alhoewel daar ook reënvalle aangeteken word. Die winters is relatief mild, alhoewel daar ook kouefronte voorkom. Die kwik daal veral in die berge gereeld benede vriespunt, sodat die berggebiede tussen November en Mei met 'n sneeulaag bedek is. Reën en sonskyn is tipiese weerspatrone van die Asturiese winter.
Orals in Asturië word daar jaarliks meer as 900 millimeter se neerslae aangeteken, en die totale reënvalle kan in die binneland selfs nog hoër wees en bereik hul maksimum met 1 800 millimeter in die Picos de Europa. Asturië maak sodoende deel uit van die sogenaamde Groen Spanje.
Telgt
Telgt is ’n dorp in die munisipaliteit Ermelo in die provinsie Gelderland in Nederland.
Mario (reeks)
Mario, ook bekend as Super Mario, is 'n reeks videospeletjie s wat geproduseer word deur Nintendo, beskou as een van die mees gewilde, duursame en beste videospelreeks in die geskiedenis; die protagonis is Mario.
Die belangrikste reeks (Super Mario)
Vir die hervestiging of Super Mario Maker en Super Mario Run.
Elektriese geleier
In wetenskap en ingenieurswese is geleiers materiale wat bewegende elektriese ladings bevat. Wanneer 'n elektriese potensiaalverskil oor twee afsonderlike punte opgestel word in 'n geleier, word die ladings gedwing om te beweeg en ontstaan 'n elektriese stroom tussen daardie twee punte in ooreenstemming met Ohm se wet. Alhoewel baie geleiers metaalagtig is, bestaan daar baie geleiers wat nie-metale is en sluit onder andere alle plasmas in. Raadpleeg die artikel oor elektriese geleiding vir meer inligting oor die fisiese meganisme betrokke by die vloei van ladings in materiale.
Onder normale omstandighede bied alle materiale 'n mate van weerstand teen die vloei van ladings en daarom word warmte vrygestel in die proses. Die korrekte ontwerp van 'n elektriese geleier sluit 'n raming in van die temperatuur waarteen die geleier verwag word om te werk sonder dat dit beskadig word, asook die verwagte hoeveelheid stroom wat dit gaan dra. Die beweging van ladings veroorsaak ook 'n elektromagnetiese veld rondom die geleier wat 'n radiale meganiese drukkrag op die geleier uitoefen. 'n Geleier van 'n gegewe materiaal en volume (lengte x deursnee-oppervlak) het geen werklike beperking op die stroom wat dit sonder skade kan dra nie, solank die hitte wat deur die weerstandsverliese ontwikkel word verwyder word en die geleier die radiale kragte kan weerstaan. Hierdie effek is veral krities in gedrukte stroombane, waar geleiers relatief klein is en die hitte wat sodoende ontwikkel word baie geredelik daartoe kan lei dat die bane smelt.
Jackie Coogan
Jackie Coogan (26 Oktober 1914 – 1 Maart 1984) was 'n Amerikaanse akteur. Hy was bekend vir sy rolle in die rolprente The Kid (1921) en Oliver Twist (1922), en in die televisiereekse The Addams Family (1964) en The Wild Wild West (1965).
Harry Spear
Harry Spear (16 Desember 1921 – 22 September 2006) was 'n Amerikaanse akteur. Hy was bekend vir sy rol in die rolprent The Flying Horseman (1926).
Stanislaw Ulam
Stanisław Marcin Ulam (3 April 1909 - 13 Mei 1984) was 'n Pools-Amerikaanse wetenskaplike op die gebied van wiskunde en kernfisika. Hy het deelgeneem aan die Manhattan-projek, die oorsprong van die Teller–Ulam-ontwerp vir termonukleêre wapens, die konsep van die sellulêre outomatisering ontdek, die Monte Carlo-berekeningsmetode uitgevind en die voorstel van kernpulsaandrywing voorgestel. In suiwer en toegepaste wiskunde het hy enkele stellings bewys en verskeie veronderstellings voorgestel.
Ulam is in 'n welgestelde Pools-Joodse familie gebore en het wiskunde aan die Lwów Polytechnic Institute gestudeer, waar hy in 1933 gepromoveer het onder toesig van Kazimierz Kuratowski. In 1935 het John von Neumann, wat Ulam in Warskou ontmoet het, hom genooi om vir 'n paar maande aan die Instituut vir Gevorderde Studie in Princeton, New Jersey, deur te bring. Van 1936 tot 1939 het hy sy somers in Pole en akademiese jare aan die Harvard-universiteit in Cambridge, Massachusetts, deurgebring, waar hy gewerk het om belangrike resultate rakende ergodiese teorie te bekom. Op 20 Augustus 1939 vaar hy vir die laaste keer saam met sy 17-jarige broer Adam Ulam na die Verenigde State. Hy word 'n assistent-professor aan die Universiteit van Wisconsin – Madison in 1940, en 'n Amerikaanse burger in 1941.
In Oktober 1943 ontvang hy 'n uitnodiging van Hans Bethe om by die Manhattan-projek by die geheime Los Alamos-laboratorium in Nieu-Mexiko aan te sluit. Daar het hy aan die hidrodinamiese berekeninge gewerk om die gedrag van die plofbare lense wat deur 'n inploffingswapen benodig word, te voorspel. Hy is toegewys aan Edward Teller se groep, waar hy aan Teller se "Super"-bom vir Teller en Enrico Fermi gewerk het. Na die oorlog vertrek hy om 'n medeprofessor aan die Universiteit van Suid-Kalifornië te word, maar keer in 1946 terug na Los Alamos om aan termonukleêre wapens te werk. Met behulp van 'n groep vroulike 'rekenaars', waaronder sy vrou, Françoise Aron Ulam, het hy bevind dat Teller se 'Super'-ontwerp onwerkbaar was. In Januarie 1951 het Ulam en Teller die ontwerp van die Teller – Ulam bedink, wat die basis vir alle termonukleêre wapens geword het.
Blanche Baker
Blanche Baker (gebore 20 Desember 1956) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Sixteen Candles (1984), The Girl Next Door (2007), en Jersey Justice (2014).
Castilruiz
Castilruiz is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 285 inwoners.
Harry Lloyd
Harry Lloyd (gebore 17 November 1983) is 'n Engelse akteur, skrywer, en vervaardiger. Hy is bekend vir sy rolle in die rolprente Jane Eyre (2011), The Iron Lady (2011), The Theory of Everything (2014), en Anthropoid (2016).
Robert Coogan
Robert Coogan (13 Desember 1924 – 12 Mei 1978) was 'n Amerikaanse akteur. Hy was bekend vir sy rolle in die rolprente Sooky (1931), Skippy (1931), The Miracle Man (1932), en Joe Palooka Meets Humphrey (1950).
Ek sal opstaan
Ek sal opstaan is 'n Afrikaanse rolprent wat in 1959 vrygestel is. Die fliek is gebaseer op 'n boek deur Norval Geldenhuys wat deur Euodia Kritzinger tot 'n draaiboek verwerk is. Die regisseur was Kappie Botha.
Genre
Die rolprent is ’n drama.
Stanislaw Ulam
Ulam het die probleem van kernpulsaandrywing van vuurpyle, wat deur Projek Rover nagestreef is, oorweeg en voorgestel om, as alternatief vir Rover se kerntermiese vuurpyl, klein kernontploffings vir voortstuwing aan te wend, wat Projek Orion geword het. Met Fermi, John Pasta en Mary Tsingou het Ulam die probleem Fermi – Pasta – Ulam – Tsingou bestudeer, wat die inspirasie geword het vir die veld van nie-lineêre wetenskap. Hy is veral bekend daarvoor dat hy besef het dat elektroniese rekenaars dit prakties maak om statistiese metodes toe te pas op funksies sonder bekende oplossings, en soos rekenaars ontwikkel het, het die Monte Carlo-metode 'n algemene en standaardbenadering vir baie wiskundige probleme geword.
Biemna spinomicroxea
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 2005 deur Mothes, Campos, Lerner, Carraro & Van Soest.
Kaon
’n Kaon of K-meson is ’n subatomiese deeltjie. Dit is ’n meson en dus ’n hadron. Dit bestaan uit ’n kwark en ’n antikwark, het ’n heeltallige spin en is dus ’n boson. Dié deeltjies kom nie sommer in die natuur voor nie omdat hul lewensduur te kort is. Hulle kom wel voor as ’n kortstondige tussenproduk by kernreaksies of botsings.
Eienskappe
Kaone kom in vier weergawes voor: K+, K-, K0 en \bar K0.
K- en K+ is mekaar se antideeltjie, wat mekaar uitskakel as hulle ontmoet. K- het ’n lading van -e en K+ ’n lading van +e. Hier is "e" die elementêre lading: 1,6×10-19 Coulomb. Hulle het ’n massa van 494 MeV/c².
K0 en \bar K0 is mekaar se antideeltjie en skakel mekaar uit as hulle ontmoet. Hulle is ongelaai en het ’n massa van 498 MeV/c². Sowel K0 as \bar K0 verval tot ’n π+ en ’n π-. Hulle kan dus in mekaar oorgaan.
Inma Cuesta
Inma Cuesta (gebore op 25 Junie 1980) is ’n Spaanse aktrise.
Wrocławki
Wrocławki is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig.
Slag van Ingogo
Die geveg
Die Britse magte was onder bevel van luitenant-kolonel Ashburnham en die Boeremagte onder bevel van kommandant Nicolas Smith. Die Britse verliese was 7 offisiere en 69 soldate met 3 offisiere en 64 soldate gewond. Aan Boerekant was slegs 8 dood en 6 gewond.
Carabantes
Carabantes is 'n munisipaliteit in die provinsie Soria in die Spaanse outonome gebied Kastilië en León.
Leicestershire
Leicestershire (dikwels afgekort tot Leics) is 'n graafskap in Engeland, in die Verenigde Koninkryk.
Leicestershire het 'n bevolking van 1 043 800 in 2017 gehad en is dus die 21ste grootste graafskap in die land.
Ellen Muth
Ellen Muth (gebore 6 Maart 1981) is 'n Amerikaanse aktrise en regisseuse. Sy is bekend vir haar rolle in die rolprente Dolores Claiborne (1995) en The Young Girl and the Monsoon (1999), en in die televisiereeks Dead Like Me (2003).
Billy Cook (akteur)
Billy Cook (13 Oktober 1928 – 19 Junie 1981) was 'n Amerikaanse akteur. Hy was bekend vir sy rolle in die rolprente Tom Sawyer, Detective (1938), Men with Wings (1938), Invitation to Happiness (1939), en Beau Geste (1939).
Heuningkoeksuikerbos
Die heuningkoeksuikerbos (Protea sulphurea) is 'n blomdraende struik wat hoort tot die bekende Proteagenus. Die plant is endemies aan Suid-Afrika, dit kom voor vanaf die Hexrivierberge tot die Swartberg en Waboomsberge en is deel van die fynbos-bioom. Die struik is laag en dig en word slegs 50 cm hoog en blom hoofsaaklik van April tot Augustus.
In Engels staan dit as die Sulphur sugarbush bekend.
Ken Naganuma
Ken Naganuma (長沼 健) was 'n Japannese sokkerspeler. Hy het vir die Japanse nasionale sokkerspan uitgedraf.
Douglas Spencer
Douglas Spencer (10 Februarie 1910 – 6 Oktober 1960) was 'n Amerikaanse akteur. Hy was bekend vir sy rolle in die rolprente The Thing from Another World (1951), Shane (1953), This Island Earth (1955), en The Diary of Anne Frank (1959).
Ceres
Ceres is 'n groot dorp aan die Dwarsrivier in die Warm Bokkeveld, 127 km noordoos van Kaapstad, 16 km vanaf Wolseley en 10 km vanaf Prince Alfred Hamlet. Dit is na die Romeinse godin Ceres vernoem vanweë die vrugbaarheid van die grond en is 'n belangrike vrugteverbouingsentrum en die plek waar die gelyknamige vrugtesap vervaardig word. Ceres pronk daarnaas ook met die grootse vrugteverpakkingsfabriek in die Suidelike Halfrond.
Ceres is die tweede belangrikste dorp in die Breederivierstreek na Worcester en die administratiewe en ekonomiese sentrum van die Witzenberg Plaaslike Munisipaliteit. Baie mense beskou dit as een van die mooiste kleiner dorpe in Suid-Afrika.
Geskiedenis
Die dorp is in 1854 deur Jan Frederick Munnik gestig en dit word 'n munisipaliteit in 1864. Die hoeksteen van die eerste NG kerkgebou is op 7 Mei 1854 deur die heer C. Piers, landdros van Tulbagh gelê. Die gemeente is op 21 Maart 1855 amptelik gestig en die eerste kerkgeboutjie op 5 Mei daardie jaar ingewy. In 1951 besluit die kerkraad om die derde gebou in die geskiedenis van die gemeente te bou.
Op 29 September 1969 het 'n aardbewing Ceres getref. Byna 70 persent van alle geboue in die dorp is beskadig; selfs die toring van die NG Kerk het na benede gestort.
Klimaat
Ceres lê in die Kaapse wintereënstreek met sy tipiese Mediterreense klimaat. Januarie en Februarie is die warmste maande met 'n gemiddelde maksimum van 29,9 °C in Februarie, terwyl temperature in die winter tot 'n gemiddelde minimum van 2,4 °C in Julie daal. Die gemiddelde jaarlikse reënval is 1 088 millimeter, met 'n gemiddelde maandelikse maksimum van 200 millimeter in Julie.
Sneeuval kom gereeld in die hoër geleë berggebiede voor. Veral die Matroosberg-gebied bly vir langer periodes met sneeu bedek, en 'n plaaslike skiklub het 'n berghut vir wintersport-geesdriftiges op die bergspits opgerig.
Ceres is welbekend vir vrugtesappe wat wêreldwyd uitgevoer word wat die dorp se naam dra. Dit is ook plaaslik bekend vir wintersneeu en kersies: Inwoners van Kaapstad stroom gedurende die winter na die dorp om te ski of bloot in die sneeupoeier te speel - iets van 'n rariteit vir die andersins sagte klimaat waaraan hulle gewoond is - terwyl mense in die somer kersies kom pluk op die Klondyke-plaas.
Wapens
Munisipaliteit — Ceres se munisipale raad het in 1928 'n skynheraldiese "wapen" in gebruik geneem. Die skild toon 'n koringgerf, 'n brug oor 'n rivier, 'n boom en 'n horing van oorvloed. Die wapenspreuk was "Loci dulcedo nos attinet". Die raad het in 1948 'n behoorlike wapen aangeneem. Die wapen, wat deur Ivan Mitford-Barberton en H. Ellis Tomlinson ontwerp is, is in 1974 by die Buro vir Heraldiek geregistreer.
Afdelingsraad — Die Witzenberg-afdelingsraad (d.w.s die plaaslike owerheid vir die landelike gebiede buite die dorpsgrense) het in 1982 'n wapen by die Buro geregistreer. Die helmteken was 'n horing van oorvloed en die wapenspreuk "Fructu noscitur".
N'duli — Die Swart woongebied N'duli het van 1983 tot 1996 sy eie plaaslike owerheid gehad.
Kaliningrad-oblast
Kaliningrad-oblast (Russies: Калининградская область, Kaliningradskaja oblast) is die mees westelike en ook die kleinste deelgebied van Rusland met 'n oppervlakte van 15 125 km2 (0,1% van die totale oppervlakte van die Russiese Federasie) en 'n bevolking van 941 000 (2010). In Rusland word na die gebied vanweë sy beduidende voorkomste aan barnsteen dikwels ook as "Barnsteenland" (Russies: Янтарный Край) verwys.
Geografie
Die administratiewe sentrum van die oblast is Kaliningrad (vroeër Königsberg/Koningsberg). Die gebied behels die noordelike derde van die voormalige Pruisiese provinsie Oos-Pruise (dit wil sê die provinsie se voormalige grondgebied met die uitsondering van die Memelland, Ermland, Masoere en Oberland/Prusy Górne). Dit grens in die noorde aan Litaue en in die suide aan Pole; die kuslyn aan die Oossee strek oor 'n afstand van 140 km. Die gebied is 'n Russiese eksklawe wat naas Pole en Litaue ook deur die grondgebied van Letland en Wit-Rusland van die res van die Russiese Federasie afgesny is. Die belangrikste landverbinding met die Russiese kerngebied loop deur Litaue en Belarus.
As setel van die Oosseevloot speel die gebied 'n beduidende rol in Rusland. Ongesuiwerde industriële afloopwater uit die oblast skep 'n omgewingsvraagstuk vir die strandmeer Koerse Haf wat gedeeltelik op Litause grondgebied lê.
Amien
Amiene kan as gesubstitueerde ammoniak-molekule beskou word.
Nes ammoniak het hulle basiese eienskappe, omdat die N-atoom 'n alleenpaar het. Amiene is volop in die biochemie en die natuur. Hulle het dikwels 'n onaangename vrot vis-agtige reuk.
Primêre amiene
Indien net een waterstofatoom deur ‘n organiese groep vervang is, word dit n primêre amien genoem. 'n Algemene formule vir n primêre amien is R-. In die chemiese nomenklatuur kan hierdie funksionele groep met die voorvoegsel amino- of met die uitgang -amien aangedui word.
Hierdie molekuul word soms 1-amino-butaan genoem, en IUSTC gee die voorkeur aan hierdie naam, maar butielamien ook dikwels gebruik, omdat dit die Chemical Abstract Service (CAS) se konvensie is.
Twee substitusies gee 'n sekundêre amien en drie 'n tersiêre amien.
R543 (Suid-Afrika)
Die R543 is 'n streeksroete wat Vrede in die Vrystaat met die Mahamba-grenspos by Eswatini verbind. Die roete begin by Vrede waar dit van die R34 aftak en oos hou. Die roete kruis die Kliprivier, die grens tussen die twee provinsies, en word medebeskryf met die R23 vir 1.1 km en die N11-nasionale pad vir 1.2 km in Volksrust. Hierna gaan die roete steeds oos, deur Wakkerstroom en Dirkiesdorp tot in Piet Retief. Hier word dit medebeskryf met die R33 en N2-nasionale pad vir 990 m voor suidoos gaan tot by die Mahamba-grenspos waar dit eindig.
1659
Die jaar 1659 was 'n gewone jaar wat volgens die Gregoriaanse kalender op 'n Woensdag begin het. Dit was die 59ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Louisiaanse Kreools
Louisiaanse Kreools (Kreools: kréyol la lwizyàn; Frans: créole louisianais; Engels: Louisiana Creole) is 'n Frans-gebaseerde Kreools wat deur 'n deel van die Kreoolse bevolking in die Amerikaanse deelstaat Louisiana gepraat word. As mengeltaal verenig dit grotendeels elemente van Frans en Afrikatale en toon sodoende baie ooreenkomste met ander Frans-gebaseerde Kreooltale in die Karibiese Seegebied, waaronder Haïtiaanse Kreools.
Brilsterretjie
Die Brilsterretjie (Onychoprion anaethetus) - ook bekend as die brilseeswael - is 'n voël, nie-broeiend en 'n besoeker aan die kus van Mosambiek uit tropiese Indiese Oseaan-kolonies. Hulle is meestal pelagies maar slaap soms ook op land. Die voël is 30 – 32 cm lank, 110 - 170 g groot met 'n vlerkspan van 80 cm. In Engels staan die voël bekend as die Bridled tern.
Biemna strongylota
Biemna strongylota is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 2006 deur Rios & Cristobo.
Carroll Baker
Carroll Baker (gebore 28 Mei 1931) is 'n Amerikaanse aktrise. Sy is bekend vir haar rolle in die rolprente Baby Doll (1956), Giant (1956), The Big Country (1958), en Kindergarten Cop (1990).
Mýa
Mýa (gebore 10 Oktober 1979) is 'n Amerikaanse aktrise en komponis. Sy is bekend vir haar rolle in die rolprente Moulin Rouge! (2001), Chicago (2002), en Cursed (2005).
Zegartowice
Zegartowice is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig.
Stroe, Gelderland
Stroe is ’n nedersetting in die munisipaliteit Barneveld in die provinsie Gelderland in Nederland.
Koji Sasaki
Koji Sasaki (佐々木 康治) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Vlag van Mongolië
Die nasionale vlag van Mongolië is op 26 Desember 1911 amptelik in gebruik geneem. Die vlag vertoon drie vertikale bane van vlagpaal- na wapperkant in rooi, blou en rooi met die nasionale embleem in die rooi baan aan die wapperkant.
Simboliek
Die blou stel die ewige blou lug voor en die rooi bane stel Mongolië se vermoë om in moeilike omstandighede te floreer, voor. Die nasionale embleem, bekend as die sojombo, is ’n suilvormige rangskikking van abstrakte en geometriese voorstellings van vuur, die son, maan, aarde, water en die Taijitu of Jin-Jang-simbool.
Geskiedenis van die vlag
Met die afsterwe van die laaste Khan in 1924 het die Mongoolse Rewolusionêre Volksparty op 26 November 1924 die Volksrepubliek Mongolië verklaar. Op dieselfde dag het die parlement die grondwet wat in die seël, embleem en vlag geanker is, aanvaar.
Die eerste nasionale vlag is geskoei op die Sowjet-model en was ’n eenvoudige rooi baan met ’n son en maan in geel in die skildhoek. In 1924 is die vlag gewysig en is die sojombo in blou in die middel van die vlag geplaas. In 1940 is die vlag weer gewysig na drie vertikale bane in rooi, blou en rooi met die sojombo in geel aan die wapperkant en ’n sosialistiese ster bo-aan.
Carrascosa de Abajo
Carrascosa de Abajo is 'n munisipaliteit in die provinsie Soria in die Spaanse outonome gebied Kastilië en León.
Vlag van Mongolië
Kleure
Die tabel bevat die kleurskemawaardes vir die kleure van die Mongoolse vlag:
Biemna tenuisigma
Biemna tenuisigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 1978 deur Pulitzer-Finali.
Anders Juul
Anders Juul (gebore 14 Januarie 1981) is 'n Deense akteur. Hy is bekend vir sy rolle in die rolprente Ronal Barbaren (2011) en A Horrible Woman (2017), en in die televisiereekse Borgen (2010) en Lykke (2011).
Pous Victor
Pous Victor kan verwys na 'n aantal pouse en / of teenpouse van die Rooms-Katolieke Kerk nl:
Donald Cook (akteur)
Donald Cook (26 September 1901 – 1 Oktober 1961) was 'n Amerikaanse akteur. Hy was bekend vir sy rolle in die rolprente The Public Enemy (1931), Baby Face (1933), The Spanish Cape Mystery (1935), en Show Boat (1936).
Stokkum, Gelderland
Stokkum is ’n dorp in die munisipaliteit Montferland in die provinsie Gelderland in Nederland.
Zeewolde
Zeewolde is 'n dorp en een van die ses munisipaliteite (of 'gemeentes') van die Nederlandse provinsie Flevoland, wat in die 20ste eeu drooggelê is. Die munisipale gebied het omtrent 21 000 inwoners (2011) en 'n oppervlakte van 269 km². Die dorp lê in die polder Flevoland aan 'n klein meertjie met die naam Wolderwijd, in die ooste van die munisipaliteit. In die suide is daar 'n groot bos met die naam Horsterwold. Die area in die westelike rigting is veral landbougebied.
Buurmunisipaliteite van Zeewolde is Almere, Lelystad en Dronten. Aan die oorkant van die Wolderwijd lê Harderwijk, Ermelo en Putten. Aan die oorkant van die Eemmeer lê onder andere Eemnes, Bunschoten-Spakenburg en Nijkerk.
Zeewolde het in 1984 'n selfstandige munisipaliteit geword en is daarmee een die jongste munisipaliteite in Nederland. Tot 1986, voor die oprigting van die provinsie Flevoland, het die Ministerie van Binnelandse Sake die provinsietake waargeneem. Die naam Zeewolde kom van die ou naam Seaewald, wat al reeds in 790 verskyn het. Dit was 'n dorp in die weste van Hadrerwijk, wat in die latere middeleeue verswelg is deur die voormalige Suidersee.
Op 23 Februarie 1984 het die eerste amptelike inwoner van die dorp Zeewolde sy huissleutel gekry. Zeewolde is nog altyd die ylbevolkste gemeente in Nederland. Die munisipaliteit het, net soos die meeste Nederlandse munisipaliteite, sy eie vlag en wapen.
Scoutinglandgoed
In die suide van Zeewolde is 'n landgoed van Scouting Nederland geleë. Op hierdie landgoed kan Scouts elkaar ontmoet en kamp hê.
Plekke
Plekke in die munisipale gebied van Zeewolde:
Harderhaven en Zeewolde (dorp).
Dorian Lough
Dorian Lough (gebore 27 April 1966) is 'n Engelse akteur. Hy is bekend vir sy rolle in die rolprente Notting Hill (1999), Far from the Madding Crowd (2015), en Brimstone (2016), en in die televisiereeks Trial & Retribution (1997).
Butielamien
Butielamien is 'n organiese verbinding met formule. Dit is 'n onwelriekende en taamlik vlugtige en brandbare vloeistof. Dit kan tot ernstige irritasie van die vel lei en is 'n taamlike sterk basis. 'n 1%-ige oplossing in water het 'n pH van 13. Dit word van butanol vervaardig en is 'n belangrike tussenproduk vir die vervaardiging van landbouprodukte, rubberprodukte en plastifiseerders vir nylon en additiewe vir brandstowwe en olie.
Serwo-Kroaties
Serwo-Kroaties (srpsko-hrvatski of hrvatsko-srpski) is 'n taal uit die Westelike groep van die Suid-Slawiese tale. Dit was die hooftaal van Serwië, Kroasië, Bosnië en Herzegowina en Montenegro en word ook gepraat en verstaan in die Noord-Masedonië en Slowenië. Die taal word verder deur Serwiese en Kroatiese minderhede in Oostenryk, Hongarye en Roemenië gepraat.
Terminologie
Die term Serwo-Kroaties kan op twee maniere beskou word:
Die term word nie meer in laasgenoemde sin gebruik nie omdat dit vervang is deur die nasionale tale van die ses lande wat ná die verbrokkeling van Joego-Slawië ontstaan het.
Verskillende tale
Ondanks die redelik klein verskille word Kroaties, Bosnies en Serwies tans as verskillende tale beskou. Voorheen is hulle as dialekte van Serwo-Kroaties beskou. Kroaties het 'n lang literatuurgeskiedenis en het Slawies-puristiese strominge beleef; nuwe woorde is eerder aan Tsjeggies of Pools ontleen as aan nie-Slawiese tale soos Duits of Italiaans. Serwies is in besonder afgelei van Ou Kerkslawies en het meer Russiese invloede.
Alfabette
In die loop van die geskiedenis is die taal met Latynse, Griekse, Glagolitiese, Cyrilliese en Arabiese letters geskryf. Vandag word dit met sowel Latynse as Cyrilliese letters geskryf. Serwies en Bosnies gebruik albei alfabette, terwyl Kroaties slegs Latynse letters gebruik.
In albei gevalle is die spelling nagenoeg foneties en kom die spelling normaalweg ooreen met die uitspraak:
Latyn na Cyrillies A a B b C c Č č Ć ć D d Dž dž Đ đ E e F f G g H h I i J j K k А а Б б Ц ц Ч ч Ћ ћ Д д Џ џ  Ђ ђ Е е Ф ф Г г Х х И и Ј ј К к
L l Lj lj M m N n Nj nj O o P p R r S S Š š T t U u V v Z z Ž ž Л л Љ љ  М м Н н Њ  њ  О о П п Р р С с Ш ш Т т У у В в З з Ж ж